לאחר שהפגישה הראשונה של צוותי המשא ומתן הסתיימה ללא תוצאות, הצדדים במשא ומתן של הימין החדש והבית היהודי האיחוד הלאומי שבו ונפגשו הבוקר (שני) במרכז, לנסות פעם נוספת לגשר על המחלוקות ולצאת עם בשורת איחוד.
אחרי ערב ארוך ומתוקשר אמש, הפעם מבקשים בבית היהודי הימין החדש לעשות את זה חד וכמה שיותר מהיר. המחלוקת העיקרית שעוד נותרה בדרך לאיחוד היא סירוב הימין החדש לתנאי להמליץ רק על נתניהו להרכבת הממשלה הבאה, בטענה ש"נמליץ על איש ימין שיקים ממשלת ימין"- בעוד שבבית היהודי דורשים התחייבות להמלצה ברורה לראש הממשלה.
בתוך כך, הערב יתקיים כנס גדול של הבית היהודי בירושלים. "בכנס נדון נשמיע ונשמע את כל המתרחש במפלגתנו ולאן דרכה של הציונות הדתית" נמסר מהמפלגה. ישתתפו: שר החינוך הרב רפי פרץ, שר התחבורה בצלאל סמוטריץ וחבריי הכנסת מוטי יוגב, הרב אלי בן דהן, עידית סילמן, אופיר סופר ומזכ"ל המפלגה ניר אורבך.
כאמור, הפגישה האמש נמשכה עד השעה 2:00 בלילה- אך הסתיימה ללא החלטה על חיבור. מדוברות השניים נמסר כי "הפגישה הייתה טובה וחלה התקדמות, אך טרם הושגה הסכמה סופית".
אמש שלושת היו"רים נתנו הצהרה לתקשורת. שקד אמרה כי "פנינו לאחדות, אני מאמינה בזה ועובדת על זה כבר הרבה זמן" וקיוותה לסיים את זה עוד בלילה "עד שיצא עשן לבן, ושנעבור לשלב השני- לנסות להכניס את כולם לימין המאוחד". במקביל, הרב רפי פרץ אמר כי "מתוך אחריות לאומית ודאגה לממשלת הימין והציונות הדתית החלטנו שאיילת תעמוד בראש איחוד מפלגות הימין. אחדות היא מטרה משותפת של כולנו, הערב נתכנס לסגור את פרטי הריצה המשותפת ונצא לדרך".
על מה המו"ם?
יש הרבה כביסה מלוכלכת, ואין כובס.
רק בממשלה שתגן על תושבי הדרום מחמאס, תפסיק לאפשר בניית מדינה פלסטינית בשטחי c, ולא תתמוך בתוכנית טראמפ להשקיע 50 מליארד דולר בפיתוח המדינה הפלסטינית ותחבורה בין יוש לעזה.
לקראת יום הבחירות חייב הימין לחדד את המסר שלא מדובר רק במנהיגים אלא במה שהם מייצגים: השמאל ייתאבד למען שלום ויימסור את יהודה ושומרון לפלסטינים, יאפשר הקמת מדינה פלסטינית, יחלק את ירושלים, יהרוס יישובים ישראלים וייגרש מביתם כארבע מאות אלף יהודים, יאזרח את המסתננים, ועוד. הימין יישמור על יהודה ושומרון תוך סיפוח שטח סי ובקעת הירדן, ישמור על ירושלים מאוחדת, יחזיר ריבונות מלאה בהר הבית, ייגרש מסתננים, יעביר את חוק ההסדרה ופיסקת ההתגברות ויפשוט על רצועת עזה על מנת להקים שם ממשלה טכנית לא אידיאולוגית. אלו המסרים הנכונים. מי שבעד השמאל ותכניותיו שיצביע לשמאל. מי שבעד הימין ותכניותיו שיצביע לימין.
לתגובה 4, מרוב יושרה, בן גביר גישש אצל פייגלין. הצחקת אותי.
אפשר לקבל פרטים על הכנס היום? היכן הוא מתקיים?